Δημήτρης Γιαννακόπουλος

Ο Δημήτρης Γιαννακόπουλος (Αθήνα, 22 Ιουνίου 1974) είναι Έλληνας επιχειρηματίας, Πρόεδρος Δ.Σ. και Διευθύνων Σύμβουλος της ΒΙΑΝΕΞ Α.Ε., ιδιοκτήτης της ΚΑΕ ΠΑΟ και παράλληλα κάτοχος του 50% της εταιρείας SUPERFOODS Α.Ε., ανάμεσα σε πολλές άλλες δραστηριότητες.

Βιογραφικά στοιχεία
Ο Δημήτρης Γιαννακόπουλος γεννήθηκε στην Αθήνα στις 22 Ιουνίου 1974. Είναι μοναχογιός του Παύλου Γιαννακόπουλου, ιδρυτή της ΒΙΑΝΕΞ Α.Ε., της μεγαλύτερης σήμερα ελληνικής φαρμακοβιομηχανίας. Από την πλευρά του πατέρα του, κατάγεται από τη Σελλασία Λακωνίας. Ο Δημήτρης Γιαννακόπουλος τo 2004 ανέλαβε χρέη πρώτου αντιπροέδρου της ΒΙΑΝΕΞ, ενώ από τον Ιανουάριο του 2012 ανέλαβε και καθήκοντα Αναπληρωτή Διευθύνοντα Συμβούλου. Το 2019 ορίζεται Πρόεδρος Δ.Σ. και Διευθύνων Σύμβουλος της ΒΙΑΝΕΞ Α.Ε.

Επιχειρηματική δραστηριότητα 

ΒΙΑΝΕΞ

Η δραστηριοποίηση της οικογένειας Γιαννακόπουλου στο χώρο του φαρμάκου ξεκίνησε το 1924 από το φαρμακείο της οδού Πειραιώς. Το καθοριστικό βήμα έκανε ο Παύλος Γιαννακόπουλος το 1960, με την ίδρυση της εταιρείας ΦΑΡΜΑΓΙΑΝ, η οποία το 1971 έγινε ανώνυμη εταιρεία και μετονομάστηκε σε ΒΙΑΝΕΞ Α.Ε. Η βιομηχανική δραστηριότητα της εταιρείας ξεκινά το 1977, με τη δημιουργία του πρώτου εργοστασίου. Μέχρι το 1999, η ΒΙΑΝΕΞ έχει αποκτήσει τέσσερα υπερσύγχρονα εργοστάσια σε Αττική και Αχαΐα, ενώ στη Βαρυμπόμπη ιδρύει τα γραφεία της κεντρικής διοίκησης και το κέντρο διανομής τελικών προϊόντων. Το 1995 ιδρύεται η θυγατρική εταιρεία ΒΙΑΝ Α.Ε. για τη διακίνηση και εμπορία γνωστών μη συνταγογραφουμένων φαρμακευτικών προϊόντων (ΜΗΣΥΦΑ), συμπληρωμάτων διατροφής, διαγνωστικών και παραφαρμακευτικών προϊόντων. 

Η εταιρεία απασχολεί 1.242 άτομα (έτος 2020), στην πλειονότητά τους υψηλής επιστημονικής ειδίκευσης, ενώ επενδύει συνεχώς στην εκπαίδευση και κατάρτισή τους.

Ο Δημήτρης Γιαννακόπουλος παρέλαβε τα ηνία της εταιρείας από τον πατέρα του Παύλο και επισήμως τον Ιανουάριο του 2012, όταν ανέλαβε και καθήκοντα αναπληρωτή Διευθύνοντος Συμβούλου, εκτός από αυτά του Αντιπροέδρου Δ.Σ της ΒΙΑΝΕΞ. Η νέα εποχή της εταιρείας υπό την ηγεσία του Δημήτρη Γιαννακόπουλου συνδέθηκε με αύξηση της εξωστρέφειας και τη σύναψη σημαντικών συμφωνιών, είτε νέων είτε επέκτασης παλαιότερων. «Του παρέδωσα τα ηνία της μεγαλύτερης ελληνικής φαρμακοβιομηχανίας εντός συνόρων και είμαι βέβαιος ότι κάποια μέρα θα την κάνει τη μεγαλύτερη και εκτός συνόρων» είχε δηλώσει ο Παύλος Γιαννακόπουλος, τον Ιούλιο του 2013, με αφορμή την ανακοίνωση της συνεργασίας ΒΙΑΝΕΞ – Eli Lilly για την παραγωγή του ενέσιμου αντιβιοτικού βανκομυκίνη στις εγκαταστάσεις της ΒΙΑΝΕΞ και εξαγωγή του 100% στην αγορά της Κίνας.

Στο τέλος του 2017 μία ακόμη σημαντική συμφωνία προστέθηκε στο χαρτοφυλάκιο της ΒΙΑΝΕΞ, αυτή, με τον διεθνή φαρμακευτικό οίκο JANSSEN, η οποία αφορά στην προώθηση και διανομή από τη ΒΙΑΝΕΞ, δύο καταξιωμένων φαρμακευτικών προϊόντων της JANSSEN, της παλιπεριδόνης παρατεταμένης αποδέσμευσης (ΠΑ) και της ραμπεπραζόλης. 

Ένα χρόνο αργότερα (2018) και αφού έχουν συμπληρωθεί 35 χρόνια επιτυχημένης συνεργασίας στην Ελληνική Αγορά, υπεγράφη συμφωνία με την MSD για τη διεύρυνση της συνεργασίας τους στη θεραπευτική κατηγορία της δυσλιπιδαιμίας. 

Επιπροσθέτως, το 2019 η ΒΙΑΝΕΞ αναλαμβάνει εξ ολοκλήρου τη διανομή και προώθηση του καρδιομεταβολικού χαρτοφυλακίου των προϊόντων της MSD. 

Σταθμός στην ιστορία της ΒΙΑΝΕΞ αποτελεί η εξαγορά της εταιρίας ΦΑΡΜΑΝΕΛ Α.Ε από τη  ΒΙΑΝΕΞ Α.Ε, η οποία  ιδρύθηκε το 1991 και απασχολεί 48 εργαζομένους, η οποία ανακοινώθηκε το καλοκαίρι του 2019.  

Η αφοσίωση της ΒΙΑΝΕΞ στην ποιότητα έχει αναγνωριστεί και βραβευτεί με εξαιρετικής σημασίας διακρίσεις που έχει λάβει, τόσο από διεθνείς Φαρμακευτικούς Οίκους όσο και από τοπικούς Φορείς. 

Για τον εξαγωγικό της προσανατολισμό, η ΒΙΑΝΕΞ βραβεύεται επί σειρά ετών στα Active Greece Awards από το 2015 και μετά. Επίσης, στο χαρτοφυλάκιό της διαθέτει και άλλες σημαντικές βραβεύσεις, από ετήσιες επιχειρηματικές βραβεύσεις όπως Diamonds of the Greek Economy και στα Salus Index. 

Επίσης, αξίζει να σημειωθεί η βράβευση στα Health & Safety Awards 2015,για τις καλύτερες πρακτικές στη διαχείριση Υγείας και Ασφάλειας στους εργασιακούς χώρους. Το «Ολοκληρωμένο Πρόγραμμα Ποιότητας Υγείας και Ασφάλειας της ΒΙΑΝΕΞ» κέρδισε την ύψιστη διάκριση στον επιχειρηματικό κλάδο «Pharmaceutical Companies».

Παρά την οικονομική κρίση, η ΒΙΑΝΕΞ δεν προχώρησε σε απολύσεις εργαζομένων ή μειώσεις μισθών. Τα οικονομικά μεγέθη της ΒΙΑΝΕΞ υπέστησαν μείωση, όμως οι εργαζόμενοί της «στήριξαν την εταιρεία και συνέβαλαν τα τελευταία χρόνια στην επίτευξη υψηλών κερδών. Έτσι, τώρα κι εμείς, ως διοίκηση, είμαστε υποχρεωμένοι να στηρίξουμε τον κόσμο μας, ασχέτως οικονομικών επιδόσεων» είχε δηλώσει το 2012 ο Δημήτρης Γιαννακόπουλος. 

Η ΒΙΑΝΕΞ εκφράζει επάξια στον τομέα της, την ελληνική δύναμη δημιουργίας.

Η οικονομική της ευρωστία συνδυάζεται με την αντίληψη της αξιοπιστίας και με εντυπωσιακά, κάθε χρόνο, οικονομικά αποτελέσματα, κατατάσσεται μεταξύ των πλέον δημιουργικών εταιρειών στην Ελλάδα.

Το 2019 ο τζίρος του Ομίλου ΒΙΑΝΕΞ ανέρχεται στα 301,3 εκατομμύρια ευρώ. 

SUPERFOODS

Το 2016 ο Όμιλος Γιαννακόπουλου και ο Όμιλος Παπάζογλου προχώρησαν σε εξαγορά 50-50 της εταιρίας συμπληρωμάτων διατροφής και φυσικών προϊόντων υγείας, Superfoods.

Η Superfoods είναι μια από τις ταχύτερα αναπτυσσόμενες ελληνικές εταιρείες συμπληρωμάτων διατροφής με διψήφιο ρυθμό ανάπτυξης κάθε χρόνο. Περιλαμβάνει μία πλήρη γκάμα προϊόντων που καλύπτει διαφορετικές ανάγκες καταναλωτών.

Κοινωνική Προσφορά 

Ο Δημήτρης Γιαννακόπουλος έχει αναλάβει σειρά σημαντικών πρωτοβουλιών προσφοράς στην ελληνική κοινωνία, μέσω της ΒΙΑΝΕΞ, της ΚΑΕ Παναθηναϊκός και της DPG.

Για την ευαισθητοποίηση του πληθυσμού στο θέμα του κινδύνου ανάπτυξης καρδιαγγειακών νοσημάτων, η ΒΙΑΝΕΞ προσέφερε 15.000 μετρήσεις κακής χοληστερόλης, στο πλαίσιο του μεγάλου Πανελλήνιου Προγράμματος Υποστήριξης Ασθενών «Εμείς και εσείς μετράμε ...την LDL», υπό την αιγίδα της Ελληνικής Εταιρείας Λιπιδιολογίας, Αθηροσκλήρωσης και Αγγειακής Νόσου (Ε.Ε.ΛΙ.Α.).  Επίσης, η ΒΙΑΝΕΞ προσέφερε 300 εμβόλια στο Κοινωνικό Ιατρείο και Φαρμακείο της Ιεράς Μητρόπολης Αρκαλοχωρίου, Καστελλίου & Βιάννου και του Δήμου Μινώα Πεδιάδας Κρήτης, με στόχο την προάσπιση της υγείας των παιδιών, καθώς και τη διασφάλιση της δημόσιας υγείας. Στήριξη στο Κέντρο Προστασίας του Παιδιού Αττικής «Η ΜΗΤΕΡΑ» προσέφερε η DPG, οι άνθρωποι της οποίας επισκέφθηκαν το βρεφοκομείο και τους κοιτώνες των κτιριακών εγκαταστάσεων για να μοιράσουν δώρα ενόψει των Χριστουγέννων, όπως γλυκά, ρούχα, παπούτσια, κρέμες Sudocrem αλλά και κουβέρτες του Παναθηναϊκού από τα Pao Shop. 

Επίσης, ανταποκρίθηκαν στο κάλεσμα του Make-A-Wish (Κάνε-Μια-Ευχή Ελλάδος), συμμετέχοντας στο φιλανθρωπικό δείπνο που διοργάνωσε στο Μουσείο Μπενάκη. 

Στο ΠΙΚΠΑ Βούλας, η ΚΑΕ Παναθηναϊκός και ο Δημήτρης Γιαννακόπουλος δώρισαν πέντε αμαξίδια τελευταίας τεχνολογίας για την ομάδα του ιδρύματος στο Πανελλήνιο πρωτάθλημα μπάσκετ με Καρότσι. Ο πρόεδρος του Πανελλήνιου Συλλόγου Παραπληγικών (ΠΑ.Σ.ΠΑ) βράβευσε τον Δημήτρη Γιαννακόπουλο για την κοινωνική του προσφορά.

Εξειδικευμένο εξοπλισμό αξίας 50.000 ευρώ δώρισε ο Δημήτρης Γιαννακόπουλος στη Μονάδα Υποβρυχίων Αποστολών του Λιμενικού Σώματος. Ο Αρχηγός του Λιμενικού Σώματος-Ελληνική Ακτοφυλακή, Αντιναύαρχος Αθανάσιος Αθανασόπουλος και ο Διευθυντής Ειδικών Δυνάμεων Πλοίαρχος, Αλέξιος Καράκουλας βράβευσαν τον Δημήτρη Γιαννακόπουλο με τιμητικό θυρεό για την προσφορά του. 

Στην Τροχαία Αττικής Οδού προσέφερε 55 φωσφορούχα αντιανεμικά μπουφάν, για την αναβάθμιση του εξοπλισμού και τη διευκόλυνση του έργου των αστυνομικών, παρουσία του Διευθυντή της Τροχαίας Αττικής, Ταξίαρχου Δ. Παπαναγιώτου, και του Διοικητή του Τμήματος Τροχαίας της Αττικής Οδού, Αστυνόμου Β΄ Ε. Κουντρομιχάλη. Ο Διευθυντής της Τροχαίας Αττικής ευχαρίστησε τον κ. Γιαννακόπουλο, προσφέροντάς του τιμητική πλακέτα. Στο πλαίσιο της προσφοράς της ΒΙΑΝΕΞ ο Δημήτρης Γιαννακόπουλος δώρισε στην Ελληνική Αστυνομία 10 μοτοσυκλέτες υψηλού κυβισμού. 

Η ΒΙΑΝΕΞ Α.Ε. αναλαμβάνει διάφορες πρωτοβουλίες Εταιρικής Κοινωνικής Ευθύνης (CSR), μέσω των οποίων υποστηρίζει μια ποικιλία ενώσεων, οργανισμών και οργανισμών κοινωνικής πρόνοιας που δραστηριοποιούνται στον τομέα της υγείας και όχι μόνο(COEURS POUR TOUS HELLAS, UNICEF, Χαμόγελο του Παιδιού, Παιδικά Χωριά SOS, ΕΛΠΙΔΑ, ΜΑΝΑ, Κάνε-Μια-Ευχή Ελλάδος).  Συνεργάζεται επίσης στενά με τις πανεπιστημιακές κλινικές και ερευνητικά κέντρα της χώρας για την προώθηση της επιστημονικής γνώσης και την άμεση χρήση της έρευνας στα κέντρα παραγωγής της ΒΙΑΝΕΞ, προς όφελος του ευρέος κοινού.

Το 2019 η εταιρεία πραγματοποίησε δωρεά προς το Ογκολογικό Νοσοκομείο «Αγ. Σάββας» ηλεκτρονικού συστήματος ελέγχου των χώρων λειτουργίας του PET-CT.

Πηγές

Παναθηναϊκός Α.Ο.
Παράγοντες ΠΑΟ
Πρόεδροι ΠΑΟ
Πρόεδροι ΚΑΕ Παναθηναϊκός‎
Έλληνες επιχειρηματίες
Έλληνες βιομήχανοι